**Usmernenia pri písaní záverečných prác pre akademický rok 2014/2015**

Pri písaní prác sa riadiť naďalej smernicou 7/2011 o náležitostiach záverečných prác (prístupná na web stránke Vysokej školy zdravotníctva a sociálnej práce sv. Alžbety v Bratislave)

**Bakalárska práca:**

* názov práce bez použitia spojky ,,a“, zámer práce je možné vyšpecifikovať v podnázve, v názve by sa nemali používať skratky (napr. CAN syndróm, SM – skleróza multiplex) a z názvu má vyplývať zámer empirickej časti,
* rozsah 40 – 60 strán, zachovať techniku a etiku citovania,
* práca má teoreticko – empirický charakter,
* členenie práce do 3 – 4 kapitol, ktoré by mali byť rozsahovo vyvážené a prepojené,
* jedna kapitola by mala mať najmenej 5 strán a tri podkapitoly, jedna podkapitola by mala mať aspoň dve strany,
* pomer teoretickej časti k empirickej by mal byť 50:50,

**v odbore sociálna práca:**

* 2 – 3 kapitoly teoretické, pričom 1 – 2 kapitoly by mali vychádzať z témy práce a tretia kapitola by mala byť zameraná na aplikovanú sociálnu prácu (nie všeobecné poznatky a pojmy, ako napr. kto je sociálny pracovník, aké metódy sociálnej práce poznáme ale venovať sa konkrétne metódam a technikám, postupom práce s cieľovou skupinou, sociálne zabezpečenie), teoretická časť musí nadväzovať na empirickú časť.
* 3. alebo 4. kapitola je empirická časť práce – nepíše sa empirická časť ani prieskumná ale uvádza sa názov, ktorý je potrebné stanoviť tak aby vystihovať realizovaný prieskum a nebol totožný so samotným názvom záverečnej práce. Táto časť obsahuje podkapitoly: prieskumný problém (vo forme otázky), cieľ prieskumu, metodika prieskumu, prieskumné otázky (alebo prieskumné hypotézy), organizácia a spracovanie prieskumu, prieskumná vzorka, výsledky prieskumu, diskusia (rozsahovo minimálne na tri strany), odporúčania pre prax, ktoré sú na samostatnom liste, sú na úrovni úvodu alebo záveru, teda nečíslujú sa ako kapitola a musia byť uvedené komu sú adresované napr. pre verejnosť, pre sociálneho pracovníka, pre ministerstvo a podobne),
* Metóda prieskumu – kvalitatívny (minimálne 2 kazuistiky) alebo kvantitatívny (dotazník),

**Diplomová práca**

* názov práce bez použitia spojky ,,a“, zámer práce je možné vyšpecifikovať v podnázve, v názve by sa nemali používať skratky (napr. CAN syndróm, SM – skleróza multiplex) a z názvu má vyplývať zámer empirickej časti,
* rozsah 60 – 80 strán, zachovať techniku a etiku citovania,
* práca sa môže písať podľa základnej štruktúry IMRaD (Introduction – Methods - Results - And - Discusion):
* prvá kapitola – súčasný stav riešenej problematiky (teoretické východiská, súčasný stav riešenej problematiky doma a v zahraničí, autor uvádza všetky jemu dostupné poznatky, ktoré sú spojené s témou záverečnej práce).
* Druha kapitola – metodika práce a metódy skúmania
* Tretia kapitola – výsledky
* Štvrtá kapitola - diskusia
* **Pre tohtoročných študentov je možné postupovať podľa doterajšej štruktúry prác, s ktorou boli oboznámení na predmete seminár k diplomovej práci. Zmena je v spracovaní výsledkov empirickej časti záverečnej práce, kde musí byť použitá vyššia úroveň štatistiky a rozsiahlejšie spracovaná diskusia s rozsahom minimálne 5 strán a porovnaním s inými výskumami realizovanými v skúmanej problematike.**
* 2 – 3 kapitoly teoretické, pričom 1 – 2 kapitoly by mali vychádzať z témy práce a tretia kapitola by mala byť zameraná na aplikovanú sociálnu prácu (nie všeobecné poznatky a pojmy, ako napr. kto je sociálny pracovník, aké metódy sociálnej práce poznáme ale venovať sa konkrétne metódam a technikám, postupom práce s cieľovou skupinou, sociálne zabezpečenie), teoretická časť musí nadväzovať na empirickú časť.
* 4. alebo 5. kapitola je empirická časť práce – nepíše sa empirická časť ani výskumná ale uvádza sa názov, ktorý je potrebné stanoviť tak aby vystihovať realizovaný výskum a nebol totožný so samotným názvom záverečnej práce. Táto časť obsahuje podkapitoly: výskumný problém (vo forme otázky), cieľ výskumu, metodika výskumu, výskumné hypotézy, organizácia a spracovanie výskumu, výskumná vzorka, výsledky výskumu, diskusia (rozsahovo minimálne na päť strán), odporúčania pre prax, ktoré sú na samostatnom liste, sú na úrovni úvodu alebo záveru, teda nečíslujú sa ako kapitola a musia byť uvedené komu sú adresované napr. pre verejnosť, pre sociálneho pracovníka, pre ministerstvo a podobne).